BEITIALARRANGOITIA LIZARRALDE (EH Bildu, 2013-04-25):
Mila esker.
Egia esan nahi nuen entzun talde bakoitzak nola egiten zuen berearen defentsa, ikusteko nola den posible iharduera hain ezberdinek paper batean bat egitea eta testu batekin bat egitea.
Baino horretara joan aurretik argitu nahi nioke Gallastegui andreari, Urkola jaunari gaurko eguna baino lehen argitu niona.
Egia da seguruenera eta beraz, ez dut itzultzaileen esku utziko erru guztia, egia da kasuan ere, euskerazko esaldia nahasgarria zela, baina itzulpenak oraindik eta okertu egin du.
Nik ez nion Europako Justiziari eskatzen hori aztertzeko. Espainiako Gobernuari egiten nizkion eskarien artean sartzen nuen bat izatea Europako Justizia Epaitegiak esan duen horren ondorioz, atzera begira kasuak azter ditzagula eta ikus dezagula zein kasutan kalte ordainak eman behar diren, ez dezagula soilik aurrera begira, zeren Gallastegui andreak esaten zuen ez dela la panacea eta ez dela nolabait ere atzera begirako hori egiten, eta nik hori ere nahi nuen eta iruditzen zait inportantea dela, zeren 20 urte tardatzea eta 20 urtetan pasa denari muzin egitea ez da zilegi, 20 urte hauetan kaltetu izan direnak.
Baina beno, uste dut akaso hori garbi egonen balitz, ere ez genuela bat egingo, baina tira, gutxienez hori argitu nahi nuen eta ez dut –berriro diot– itzultzaileen esku utziko karga guztia. Nik ere seguruenera baneukan hobeto jartzerik.
Eta bestetik, esango dut hemen asko esan dela legea, ez legea, zeinek egin du, zeinek ez duen egin. Hemen kontua gauza bat da eta da errealitatea oso, oso, oso insistentea dela eta egunero kalean gogoratzen digutela. Eta errealitateak erakusten duela gaur zuek denek sinatu duzuen idatzi horretan esaten duzuen hori egiten, ez duzuela urratsik eman egon zareten tokietan, batzuk behintzat eta batzuk beste batzuk baino gutxiago.
Eta beraz, hemen kontua ez dela eta horri egiten nahiko trebeak bat baino gehiago badaude Legebiltzar honetan eta alderdietan eta kontua beraz, ez dela batzuk besteari leporatzea sentsibilitate gehiago baduten edo ez duten. Zeren Maneiro jaunak esan dio PPri ez duela entzungo hor egiten duela, baina aldi berean bere lotsak tapatzera berarekin batera testu batean doa.
Azken batean, hori ez bada ere bere helburua, hori delako ondorioetako bat eta ere berean, Urkola jaunak ere eskariak egiten dizkio Finantza erakundeei, baina eskarietatik harago obligazioak non daude? Zeren eskariak betetzen ez badira, beste 20 urteen berdin egon gaitezke. Ulertu dezaket zein den bere helburua, bozketari begira zer bilatu duen baina eskas, motz geratzen zaizkit.
Eta bereziki Partidu Popularrean zentratu nahi nuke. Zeren denontzat egin behar dela legea esaten du eta, horren ondorioz, Alderdi Popularrak uneoro egiten duena da dena zalantzan jarri, bestela ere kriminalizatzeko asmoa izaten du, baina kasu honetan dena zalantzan jarri eta denak zalantza horren barruan, azkenean aurre egin behar dionari ez egin.
Begira, hemen kontua ez da denontzako legea egin behar baldin bada, akaso prestamoa pagatzen dugunoi –nik ere bai, beste asko bezala– baldintzak okertuko zaizkigula.
Hemen kontua da behingoz eta hau autu bat da, zeren batzuetan errealitatea bat eta bakarra balitz bezala aurkezten duzue, eta autu kontua da.
Hemen behingoz egin behar da legea denontzat, lege justua, baina finantza erakundeei behingoz mugak jarriz eta ez daitezela beti irabazi eta irabazi jarraitzen dutenak, zeren posible da egitea lege bat denontzat, posible da egoera zuzenbidean jartzea eta posible da hori egitea kredituak igo gabe, baldintza gogortu gabe.
Soilik batzuei bakarrik irabazietan pentsa ez dezatela eskatuz eta dena ez dadin arriskua izan betikoentzat, alegia herritar xumeentzat. Eta esaten zuen gauza batzuk ezinezkoak direla eta badutela sensibilidadea.
Begira, Martinez-Pujalteri entzun ondoren, askok nahi dutela etxea galdu eta zorrik ez izatea beste etxe bat erosteko, hor ikusten da benetan zein den sensibilidadea, zeren jende asko eta asko, gehiengoa, aurkitzen da kreditua pagatu ezina objetiboki ez daukalako nola ordaindu. Baina ni ez nator zuri lezioak ematera, hori ohituraz astero-astero egiten duzue zuek.
Ni hemen ideien konfrontaziora nator eta ideien konfrontazio horretan ez dut soilik paper bat nahi onargarria izan daitekeena testua, nahi dut paper bat egoera aldatuko duena eta egoeraren aldaketa ekarriko duena.
Zeren ideia diferenteak daude, gauza diferenteak ari gara defendatzen eta gero testu bat egiten duzue. Zer, lau, bost hilabete barru berriro ere hemen egon gaitezen? Zeren duela hiru hilabete onartu genituen testuak oso diferenteak ziren.
Nire proposamenari aurkeztu dizkiozuen zuzenketetan esaten duzuena eta adostu duzuen testuan esaten duzuena erabat ezberdina da, asko eta askoren kasuan.
Beraz, berdin zaizue gaur A eta bihar B, baina egiten duzuena hor geratzen da, eta uste duzue gainera sinestu behar dugula beste erremediorik ez dagoela.
Ez, badago. Autu politiko bat da, baina noski, pentsamendu bakarraren ondorengo direnei nola eskatuko diegu uler dezatela pentsatzeko modu bat baino gehiago egon daitekeela eta denak entzun behar direla.
Berriro diot, leziorik eman gabe besteak beste lezio horiek ez dutelako askorako balio. Ez daukagu PPren antza hartzeko inolako intentziorik, ez honetan eta ez beste ezertan.
Mila esker.